«Նենց չի, որ դուք իրավական գիտելիքներ ունեք, ձեր իրավական գիտելիքները հելել, թափում են: Եթե ձեզ ասել են, որ այս դատը հալած յուղի պես գնում ա, սխալվել են: Բա խի՞ չես ասում, որ այդ նույն ձայնագրություններում խոսում եմ նաև արցախյան պատերազմի մասին, թե՞ միայն այն եք ներկայացնում, ինչ ձեռնտու ա: Իրավաբանական գիտելիքներ. գիտելիքներդ հելել, քեզնից առաջ են վազում»,- բարձր ձայնով խոսում էր Վարդանյանն ու ձեռքը սեղանին խփում: Դատավոր Արմեն Բեկթաշյանը նրան փորձեց բացատրել, որ ինքը ևս կարող է ներկայացնել այն ապացույցները, որոնք կկարևորի, սակայն Վարդանյանը չհանգստացավ: